สังคมข่าวหุ้นเกียรติก้อง ว่องไวยากร
*เก็งงบไตรมาส 4 ดีกว่า
18 ม.ค. 2560

*เก็งงบไตรมาส 4 ดีกว่า
*แม้ว่าสัปดาห์นี้จะมีเรื่องสำคัญทั้งนางเทเรซา เมย์ นายกรัฐมนตรีหญิงของอังกฤษ จะประกาศแผนถอนตัวออกจากสหภาพยุโรปหรือ EU และการเข้ารับตำแหน่งประธานาธิบดีของ นายโดนัลด์ ทรัมป์ ในวันที่ 20 ม.ค.นี้ ทำให้ตลาดแกว่งตัวแบบไซด์เวย์ บางสำนักฯ แนะนำให้ลดพอร์ตการลงทุนจนกว่าจะมีอะไรชัดเจนออกมา ดัชนีจะไป 1,600 จุดตอนนี้คงยาก มีแต่จะย่อมากกว่า แต่ถ้าจะเก็งกำไรก็คงเป็นงบไตรมาสที่ 4 ก็น่าติดตาม หลังจากที่แบงก์ทยอยประกาศงบมา ก็ออกมาดีกว่าที่คาดกันไว้ ทั้ง TISCO ให้ไว้ 75 บาท  LHBANK  ราคาโบรกฯ ให้ 1.97 บาท
*แบงก์ใหญ่ราคายังถูกอย่าง  BBL ของเสี่ยโทนี่  ต่ำกว่าบุ๊ค ส่วนหุ้น KBANK ของเสี่ยปั้น ก็ขึ้นมาไม่มากนัก ราคายังพอรับไหว เป้าแถว 189 บาท ปีนี้กลุ่มแบงก์ก็น่าจะฟื้นตัวได้ โดยเฉพาะหุ้นแบงก์ที่เคยมีปัญหาหนี้SSI อย่าง กรุงไทย ไทยพาณิชย์ และทิสโก้ ตอนนี้สบายตัวไม่ต้องตั้งสำรองมากเหมือนปีก่อน ก็น่าเก็บทุกตัว ส่วนแบงก์ทหารไทยน่าผิดหวัง ล่าสุด ผลงานยังแย่ บุญทักษ์ หวังเจริญ ประธานเจ้าหน้าที่บริหาร ยอมรับปี 59 มีกำไรสุทธิลดลง 12% จากปีก่อน หลังธนาคารตั้งสำรองเพียบ
*กลุ่มพลังงาน ผันผวนตามราคาน้ำมันดิบโลก ที่ยังรอการปรับลดกำลังการผลิตของปูติน ตามที่ให้สัญญาไว้กับโอเปก ว่าจะลดลงประมาณ 3 แสนบาร์เรลต่อวัน แต่ตอนนี้ทำได้แค่ 1 แสนบาร์เรลเท่านั้น  ดังนั้นกลุ่มนี้จึงยังไปไม่ไกลมากนัก ขึ้นๆ ลงๆ รายวัน แต่ ปตท.ยังมีทีเด็ด แยกกิจการตั้ง PTTOR ที่ทำธุรกิจน้ำมันและค้าปลีก งานนี้เทวินทร์ วงศ์วานิช CEO และเอ็มดี ปตท. ดันเต็มตัว นอกจากจะลดความเสี่ยงจากธุรกิจน้ำมัน ยังได้ขยายธุรกิจใหม่ด้านค้าปลีกมาทดแทนน้ำมัน งานนี้ถือว่าหุ้น ปตท. ยังน่าลงทุน เป้าหมาย
*ตั๋วบี/อีกลายเป็นฝันร้ายของบรรดากองทุนฯ ที่ไปซื้อมาถัวเฉลี่ยพอร์ตให้ดูดี ลำพังแต่จะเอาหุ้นกู้ หรือ พันธบัตรรัฐบาลเกรดดีๆผลตอบแทนก็ต่ำ สู้ตั๋วบี/อี ไม่ได้จ่ายสูงแต่ก็เสี่ยงสูงเช่นกัน พอเริ่มมีการผิดนัดชำระเลยกลายเป็นเรื่องใหญ่ที่กระทบไปทั้งตลาดตราสารหนี้ และตลาดทุน ทำให้หัวหน้าทีมเศรษฐกิจอย่างสมคิด ต้องลงมาดู สั่งกำชับทั้งอภิศักดิ์และรพีให้ไปชี้แจงนักลงทุน แต่ก็ไม่ค่อยมีใครเชื่อ งานนี้สงสัยต่อไปบริษัทคงออกตั๋วบี/อี ยาก ต้องหันไปเพิ่มทุนแทนแน่นอน  
*TRC ของเฮียสมัย ที่ให้ลูกชายบริหาร ราคาเริ่มดีหลังจากภาสิต ลี้สกุล ประธานเจ้าหน้าที่บริหาร บริษัท ทีอาร์ซี คอนสตรัคชั่น ประกาศจะเข้าประมูลงานวางท่อก๊าซปีนี้ ส่วนเหมืองโปแตซ มูลค่า 3 หมื่นกว่าล้านบาทตอนนี้ยังเงียบกริบ เป้าหมายราคาที่นักวิเคราะห์ให้ 2.20 บาท
*TTCL ภายใต้การนำของอบชัย ธนสุกาญจน์ ผู้บริหารสายงานบริหารการเงิน บริษัททีทีซีแอล ดีวันดีคืน หลังได้งานน้ำจิ้มโครงการโรงงานปิโตรเคมีใหม่ จ.ระยอง มูลค่า 500-600 ล้านบาทไปแล้ว ก็เตรียมรับงานใหญ่อีกประมาณ 200 ล้านเหรียญสหรัฐอีกไม่นานภายในไตรมาสแรกนี้ นี่ยังไม่รวมโรงไฟฟ้าถ่านหินที่เมียนมานะ ราคาเป้าหมายเกือบ 30 บาทแล้ว
*ACAP  ของสุกัญญา สุขเจริญไกรศรี ราคาเตี้ยลงๆ แต่ข่าวดีก็คือใกล้หมดอายุการใช้ แคชบาลานซ์สัปดาห์นี้ วันศุกร์ หรือ 20 ม.ค.นี้ แล้ว งบไตรมาสที่ 4 ก็ใกล้จะประกาศ งานนี้มีลุ้นเด้งอีกรอบ
*AUCT ภายใต้การบริหารสุวิทย์ ยอดจรัส ประธานกรรมการบริหาร บริษัท สหการประมูล ปีนี้คาดว่าจะเติบโตได้อย่างต่อเนื่อง ทั้งประมูลรถยึดและการเป็นตัวแทนขายอสังหาฯ เป็น 30 สาขา จากปัจจุบันบริษัทมีสาขาอยู่ประมาณ 10 สาขา รองรับกิจการที่โตวันโตคืน
*JAS ของเสี่ยพิชญ์ โพธารามิก ประธานเจ้าหน้าที่บริหาร ยังมีทีเด็ดอีกมาก ราคาตอนนี้ไม่แพง  บางสำนักฯให้เป้าถึง 10 บาทโน่น กิจการก็เนื้อหอมมีรายใหญ่วงการสื่อสารจ้องกันตาเป็นมัน ไม่รู้ว่าจะไปตกล่องปล่องชิ้นกันใครกันแน่